स्थानीय निर्वाचनमा जाँदै गर्दा पार्टीले उम्मेदवार छनोटमा गल्ती गर्यो । स्थानीय निर्वाचनका लागि स्थानीय र प्रदेश तहबाटै उम्मेदवार छनोट गरी छिनोफानो गर्नुपर्ने थियो । तर, पार्टीका स्थानीय तह र प्रदेशका अधिकारमाथि पनि कतिपय अवस्थामा केन्द्रबाट हस्तक्षेप भए । अनि, पार्टीले समयमै उम्मेदवार चयन गर्न पनि सकेन । यसले गर्दा प्रचार–प्रसारदेखि अन्य धेरै खालका व्यवस्थापनमा समस्या भयो । समयमै उम्मेदवार चयन हुन नसक्दा उम्मेदवारहरूले राम्ररी जनताका घरदैलोमा पुगेर आफ्ना एजेन्डालाई जनतासामु पुर्याउनसमेत पर्याप्त समय नै पाएनन् ।
